recursal/SuperWikiNEXT-32B huggingface dataset:
"Gəl bir olaq" filmi — Udayaşankarın ssenaristi və rejissoru olduğu 2000-ci il Hindistan (teluqu) dram və sevgi filmidir.

Məzmun
------

*Bax: Romeo və Cülyetta*

Raqaviya və Ram Mohan Rao dostdurlar. Lakin, kiçik bir səbəb üzündən Raqaviya ilə Ram Mohan Rao dalaşırlar. İllər ötür. Raqaviyanın 60 yaşı var və 60 yaşı üçün də Bombeydə olan gəlini və nəvələrini çağırmaq qərarına gəlir. Raqhu Raqaviyanın istəkli nəvəsidir. Bombeydən Ramapurama gəldikdən sonra Raqaviya ailəsinin üzvlərindən xəcalət çəkir. Raqhu burada dostdan düşmənə çevrilmiş ailənin üzvü Manqanı görür və ona aşiq olur. Tezliklə, Manqa da Raqhuya aşiq olur. Ancaq heç vaxt bir-birlərinə sevgilərini etiraf etmirlər.

Daha sonra Raqhu Raqaviya və Ram Mohan Rao arasındakı davanın səbəbini öyrənməyə çalışır. Bu böyük səbəbə dönən kiçik səbəb belə imiş. Raqhunun atası Bhaskar Raoya bir zamanlar Ram Mohan Raonun qızı Racani aşiq olur. Lakin, Bhaskar Rao Racanini sevmir və Bombeyə köçüb burada Kauşalya ilə evlənir. Bu evlilikdən Raqhu doğulur. Sonra Bhaskar Rao ilə evlənə bilməyəcəyini anlayan Racani intihar edir.. Ram Mohanın oğlu Erra Babu da Raqaviyanı öldürüb Racaninin qanını yerdə qoymamaq istəyir.

Raqhu düşmən ailələri dostlaşdırmağa çalışır. O, bir olmaq üçün öz sevgisini qurban verir. Manqanın toyuna hazırlıqlar olanda görülür ki, Manqa itib.

Nəhayət, Erra Babu bu dillərə dastan olmuş sevgini anlayır və Raqhu ilə Manqanı bir-birinə qovuşdurur.

Film haqqında
-------------

Film Uilyam Şekspirin "Romeo və Cülyetta" pyesinin motivləri əsasında çəkilmişdir.

Film 2001-ci ilə qədər Teluqu film indüstriyasında (Tollywood) çəkilmiş son 70 ilin filmləri sırasında ilk sırada yer almışdır.

Filmin 2002 və 2003-cü illərdə hind və kannada dillərində remeykləri çəkilmişdir.

Film 7 mükafat qazanıb.

Film heyəti
-----------

Filmin direktoru: Udayaşankar

Prodüser: Sureş Babu, Rama Naidu

Əsərin müəllifi: Uilyam Şekspir

Ssenari müəllifi: Paruçuri qardaşları, Udayaşankar, Dinarac

Bəstəkar: S.A.Rackumar

Redaktor: Martand K.Venkateş, K.Madhav

Kinematoqraflar: K.Ravindra Babu

#### Rollarda:

Venkateş — Raqhu

Simran — Manqa

Şahnur Sana — Parvati

K.Vişvanat — Raqaviya

Şrihari — Erra Babu

Brahmanandam — Ramavadhani

Ali — İlanman

AVS — Venkatadri

M.S.Narayana — Hüquqşünas Linqam

Ahuti Prasad — Şankar Rao

Ranqanat — Ram Mohan Rao

Rallapalli — Qovindu

Prasad Babu — Prasad

Açyut — Bhaskar Rao

Qotam Racu — Peon

Raca Ravindra — Ram Mohan Raonun kürəkəni

Anant Punyamurtula — Konsteybl

Çitti Punyamurtula — Subbavadani

Qundu Hanumanta Rao — bərbər

Cenni — Prayest

Annapurna — Canaki

Venniradi Nirmala — Kauşalya

Rama Prabha — Kantam

C.R.Vicayakumari — Alivilu Manqatayaru

Vinaya Prasad — Anasuya

Sudxa — Raqhunun xalası

Kalpana Ray — Ratxalu
**Tsavtat** (xorv. Cavtat, it. Ragusavecchia) — Adriatik dənizi sahilində yerləşən Xorvatiya şəhəri. Dubrovnik şəhərindən cənub-şərqdə yerləşir və Dubrovnik-Neretva jupaniyasına aiddir. Tsavtat Konovale icmasının mərkəzidir və Xorvatiyanın ən cənub şəhəridir. Əhalisi 2015 nəfərdən ibarətdir (2001).

Tarixi
------

 *Əsas məqalə: Epidavr (İlliriya)*
Tsavtat qədim şəhərdir, əvvəllər Epidavr adlı yunan koloniyası kimi tanınırdı. E.ə. 228-ci ildə şəhər romalıların hakimiyyəti altına düşdü və daha sonra Roma müstəmləkəsi oldu. Şəhərin adı latınlaşdırıdı və Epidavrum (*lat.* Epidaurum) adlandırılmağa başlandı.

Roma şəhərinin adı ilk dəfə eramızdan əvvəl 47-ci ildə çəkilmişdir. Maddi mədəniyyət obyektlərindən demək olar ki, günümüzə çatan yoxdur. Epidavrı Konavlenin Vodovadya kəndi ilə birləşdirən və şəhəri su ilə təmin edən akveduk qismən qorunub saxlanmışdır. Suyun gəldiyi yerin adı (Konavle — Kanalis) bütün əraziyə şamil olunmağa başlandı.

VII əsrin əvvəllərində şəhər avar-slavyan istilasına məruz qaldı və təxminən 614-cü ildə Epidavr qaçqınları Raquzu şəhərini (müasir Dubrovnik) qurdular. O vaxtdan bəri Tsavtat Travuniya slavyan dövlətinə aid olunmağa başlandı. 1426-cı ildə, şəhər Dubrovnik Respublikası tərəfindən şahzadə R. Pavloviçin əlindən alındı ​​və o andan Tsavtat Dubrovnikin taleyini təkrarladı.

Hazırda Tsavtat Xorvatiyanın ən populyar turizm mərkəzlərindən biridir.

Adı
---

Tsavtat müasir adı şəhərə 7-ci əsrdə slavyanlar tərəfindən verilmişdir. O, latın söz birləşməsi *lat.* Civitas vetus əmələ gəlib, Epidaurusun Roma əhalisi yaşayış məntəqəsini məhz belə adlandırmışdılar.

Tsavtat

Sərgi
-----

* Ətraf dağlardan Tsavtat mənzərəsiƏtraf dağlardan Tsavtat mənzərəsi
* Tsavtatın sahil görüntüsüTsavtatın sahil görüntüsü
* Raçiç ailəsinin məqbərəsiRaçiç ailəsinin məqbərəsi
* Tsavtatda küçəTsavtatda küçə
* 
* Müqəddəs Nikolay kilsəsinin zəng qülləsiMüqəddəs Nikolay kilsəsinin zəng qülləsi
* Bogişiçin abidəsiBogişiçin abidəsi
* Dəniz boyunca piyada yoluDəniz boyunca piyada yolu

Ədəbiyyat
---------

* *Дубравка Беритич.* Дубровник (Альбом). Загреб, Зорковачка 6, Югославия: Спектар. Редактор Драго Здунич. 1981.

Xarici keçidlər
---------------

* Turistlər üçün məlumat
* Tsavtat haqda turistlər üçün məlumat


1. ↑  Register of spatial units of the State Geodetic Administration of the Republic of Croatia.
***Standard Oil Company, Inc*.** —1870-1911-ci illərdə fəaliyyət göstərmiş ABŞ mərkəzli neft hasilatı, nəqli, emalı və marketinqi şirkəti. *Standard Oil* fəaliyyətinin zirvəsində dünyanın ən böyük neft şirkəti idi və onun uğuru onun həmtəsisçisi və sədri Con Rokfelleri "bütün zamanların ən varlı amerikalıları" və "tarixin ən varlı insanları" sırasına daxil etmişdir. Dünyanın ilk və ən böyük transmilli korporasiyalarından biri olan şirkətin tarixi 1911-ci ildə ABŞ Ali Məhkəməsinin onun qeyri-qanuni inhisar olduğuna qərar verməsi ilə başa çatmışdır.

Şirkət 1863-cü ildə Rokfeller və Henri Flaqler tərəfindən təsis edilib və 1870-ci ildə korporasiyaya çevrilib. *Standard Oil* neft məhsulları bazarında əvvəlcə emal sektorunda üfüqi inteqrasiya yolu ilə, daha sonra sonrakı illərdə şaquli inteqrasiya yolu ilə üstünlük təşkil etdi. *Standard Oil* tresti hasilat və logistikanı asanlaşdırdı, xərcləri aşağı saldı və rəqibləri üstələdi. Tənqidçilər şirkəti rəqibləri məhv etmək və digər biznesləri təhdid edən inhisar yaratmaq üçün "aqressiv" qiymətlərdən istifadə etməkdə günahlandırdılar.

Rokfeller 1897-ci ildə təqaüdə çıxana qədər şirkətin sədri kimi rəhbərlik etdi. O, əsas səhmdar olaraq qaldı və 1911-ci ildə trestin 43 kiçik şirkətə dağılması ilə Rokfeller müasir tarixin ən varlı insanı oldu, çünki bu fərdi müəssisələrin ilkin gəlirləri tək bir iri şirkətin gəlirindən qat-qat böyük idi. Dağılma zamanı *Standard Oil*-ə nəzarət edən qurum olan *Standard Oil of New Jersey* o vaxtdan fəaliyyətini davam etdirir və bu gün *ExxonMobil* kimi tanınır.

İstinadlar
----------

1. ↑  "Standard Oil Company, Inc. SEC Registration". sec.report. İstifadə tarixi: 2022-04-25.[*ölü keçid*]
2. ↑  "Top 10 Richest Men of All Time". AskMen.com. February 15, 2012 tarixində arxivləşdirilib. İstifadə tarixi: May 29, 2007.
3. ↑  "The Rockefellers". PBS. January 26, 2012 tarixində arxivləşdirilib. İstifadə tarixi: May 29, 2007.
**Nikolay Qrişko adına Ukrayna Milli Elmlər Akademiyasının botanika bağı** (*ukr.* Націона́льний ботані́чний сад і́мені Мико́ли Гришка́ НАН Украї́ни) — yeni botanika bağları və parklarının dizaynı və yaradılması ilə məşğul olan, müəssisə və təşkilatların abadlıq və fitodizaynın elmi əsaslarının inkişafını həyata keçirən elmi-tədqiqat mərkəzi. Sovetlər zamanı bağ «*USSR Elmlər Akademiyasının Mərkəzi Respublika Botanika Bağı»* adlanırdı ( Центральний республіканський ботанічний сад АН УРСР).

Ümumi məlumat
-------------

Botanika bağının sxemi
Botanika bağı Ukraynanın təbiət qoruğu fonduna daxildir. Ərazi kompleks qorunan obyektlər sırasında daxil olub tarixi-mədəni və təbiət ərazisi hesab olunur.

Botanika bağının əsas vəzifələrindən biri təbiəti qoruma sahəsində araşdırmalar aparmaq, bitki genofondu və bioloji müxtəliflik üçün baza yaratmaq, eləcə də ekologiya və bitkilərdən istifadə sahələri üzrə fəaliyyətdir.

Botanika bağının ünvanı: 01014, Ukrayna, Kiev şəhəri, Timiryazevskaya küçəsi. Bağın direktoru Zaimenko Nataliya Vasilevnadır. O Ukrayna Milli Elmlər Akademiyasının müxbir üzvü, professor, biologiya elmləri doktorudur.

Bitki müxtəlifliyinə, ərazinin böyüklüyünə, elmi araşdırmaların səviyyəsinə görə bağ Avropanın əsas botanika bağları arasında önəmli yer tutur. Botanika bağı daxilində 8 elmi şöbə, 13 min taksondan ibarət unikal kolleksiya fondu mövcuddur. Fond 220 ailəni və 1347 növü ahətə edir.

Botanika bağı daxilində XIX əsrdə inşa edilmiş baş məbəd yerləşir. 1798-1888-ci illərdə bağ ərazisində Zverinisa qəbirstanlığının bir hissəsi yerləşirdi.

1918-ci ildə yeni yaradılmış akademiyanın rəhbəri Vladimir İppolitoviç Lipski botanika bağının yaradılması ideyasını ilk dəfə irəli sürmüşdür. O ümumi strukturu, fəaliyyt istiqamətlərini və tikintinin planını işləyib hazırlamışdır. Lipskidən sonra, 1935-ci ilin payızında Kiev şəhər sovetinin qərarı ilə botanika bağının tikintisinə sərancam verildi. Bu məqsədlə Zverines qəbirstanlığının ərazisindən 117 hektar ayrıldı.

İstinadlar
----------

1. ↑  .
2. ↑  *М. А. Кохно*. Національний ботанічний сад імені М. Гришка НАН України // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2010. — Т. 7 : Мл — О. — С. 311. — 728 с. : іл. — ISBN 978-966-00-1061-1.
3. ↑  "Зверинецкое еврейское кладбище". 2021-01-29 tarixində orijinalından arxivləşdirilib. İstifadə tarixi: 2020-09-30.
4. ↑  "Arxivlənmiş surət". 2019-10-24 tarixində arxivləşdirilib. İstifadə tarixi: 2020-04-17.
5. ↑  "Arxivlənmiş surət". 2020-02-17 tarixində arxivləşdirilib. İstifadə tarixi: 2020-04-17.
**Moris Qodfrua-Demonbin** (*fr.* Maurice Gaudefroy-Demombynes; 15 dekabr 1862 – 12 avqust 1957) — fransız şərqşünası və ərəbşünası.

Həyatı
------

Moris Qodfrua-Demonbin 15 dekabr 1862-ci ildə Fransanın Amien şəhərində doğulmuşdu. Hüquq təhsili aldıqdan sonra Əlcəzairə gedərək orada Rene Bassetnin tələbəsi oldu; Ərəb dili və ədəbiyatı haqqında geniş bilgi aldı. Parisə dönüncə "École des langues orientales"ə daxil oldu. 1895-ci ildə Əlcəzairdə Tilimsan məktəbində müdir
olaraq çalışdı. 1898-ci ildə yenidən Parisə döndü və "École des langues orientales"də kitabxana müdiri, 1911-ci ildə də eyni məktəbdə Ərəb dili müəllimi kimi işlədi. 1923-cü ildə altmış bir yaşında ikən doktorluğunu tamamladı və Paris Universiteti Ədəbiyyat fakültəsinə müəllim təyin edildi. 1927-ci ildə Sorbonnaya bağlı "École des hautes études"dəki İslam Araşdırmaları Mərkəzinə müdir vəzifəsinə dəvət edldi. 1935-ci ildə "Académie des inscriptions et belles lettres"e üzv seçildi. Əlcəzairdə qaldığı müddət içində Məğrib və Əndülüs tarixiylə ilgilendi və bu bölgələrdəki Ərəb ləhcələri üzərində çalışdı.

Moris Qodfrua-Demonbin 12 avqust 1957-ci ildə Parisdə vəfat etdi.

Ədəbiyyat
---------

* *Massé H.* Maurice Gaudefroy-Demombynes // Arabica. — 1957, t. 4, fasc. 3;
* *Беляев E. A.* Годфруа-Демонбин. Мухаммед // Проблемы востоковедения. — 1960, № 1;
* *Henri Massé*, "Maurice Gaudefroy-Demombynes (1862–1957)", Arabica, IV, Leiden 1957, s. 225–230;
* *Regis Blachère*, "Maurice Gaudefroy — De-mombynes (1862–1957)", JA, CCXLV (1957), s. 309–311.

İstinadlar
----------

1. 1 2 3 4  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2  Maurice Gaudefroy-Demombynes // AlKindi.

Xarici keçidlər
---------------

|  |  |  |  |
| --- | --- | --- | --- |
|  Bu şablona bax  | 

| Normativ yoxlama |
| --- |
| BNE: XX1281817 · BNF: 119957674 · CiNii: DA06632947 · GND: 120865718 · ISNI: 0000 0001 2122 9822 · LCCN: n84005013 · NKC: kup20030000116133 · NLG: 151637 · NTA: 067962017 · NUKAT: n97015985 · PTBNP: 377510 · LIBRIS: 188023 · SUDOC: 028042743 · VIAF: 19687248 · WorldCat VIAF: 19687248 |

 |
Vikipediyada bu ad-soyadlı digər şəxslər haqqında da məqalələr var; bax: Əmir Əliyev.

**Əmir İbrahim oğlu Əliyev** (4 aprel 1973, Nüvədi, Meğri rayonu) — professor (2009), hüquq elmləri doktoru (2007), Bakı Dövlət Universitetinin Hüquq fakültəsinin dekanı.

Həyatı
------

Əmir Əliyev 1973-cü il aprel ayının 4-də Ermənistan SSR Meğri rayonunun Nüvədi kəndində anadan olmuşdur. 1979–1989-cu illərdə Meğri rayonunun Nüvədi kənd orta məktəbində oxumuş, 1989–1994-cü illərdə Bakı Dövlət Universitetinin hüquq fakültəsində təhsil almışdır.

1995-ci ildə BDU-da "Beynəlxalq hüquq" ixtisası üzrə aspiranturaya daxil olmuşdur. 1997-ci ildən hal-hazıra qədər BDU-da əvvəlcə müəllim, baş müəllim, dosent və professor vəzifəsində çalışır.

Ailəsi
------

Ailəlidir, üç övladı var.

Pedaqoji fəaliyyəti
-------------------

1997-ci ildən 2006-cı ilə kimi BDU-nun "Beynəlxalq hüquq və xarici ölkələrin dövlət hüququ" kafedrasında müəllim, baş müəllim, dosent vəzifəsində işləmişdir. 2006-cı ildən yeni yaranan "Beynəlxalq xüsusi hüquq və Avropa hüququ" kafedrasının dosenti, 2009-cu ildən isə professoru vəzifəsində çalışır.

Azərbaycan Respublikasının Prezidenti yanında Ali Attestasiya Komissiyasının "Hüquq" elmləri üzrə Ekspert Şurasının üzvüdür. Eyni zamanda, Vəkillər üzrə Respublika İxtisas Komissiyasının üzvüdür. BDU tərəfindən buraxılan "Beynəlxalq hüquq və inteqrasiya problemləri" adlı elmi-analitik və praktiki jurnalın baş redaktor müavinidir.

Əmir Əliyev "Beynəlxalq ümumi hüquq", "İnsan hüquqlarının beynəlxalq-hüquqi müdafiəsi", "Beynəlxalq gömrük hüququ", "Avropa hüququ" fənlərini tədris edir.

Elmi fəaliyyəti
---------------

2003-cü ildə "Azərbaycan Respublikasında əcnəbilərin hüquqi vəziyyəti və beynəlxalq hüquq" mövzusunda namizədlik dissertasiya işini müdafiə etmiş, hüquq elmləri namizədi alimlik dərəcəsi, 2007-ci ildə isə "Əcnəbilərin və vətəndaşlığı olmayan şəxslərin statusunun beynəlxalq-hüquqi tənzimlənməsi: nəzəriyyə və praktika" mövzusunda doktorluq dissertasiya işini müdafiə edərək hüquq elmləri doktoru alimlik dərəcəsi almışdır.

Əmir Əliyev "Beynəlxalq hüquq", "İnsan hüquqları" və "Avropa hüququ" sahələri üzrə tədqiqat aparır.

Kitabları
---------

1. Beynəlxalq ümumi hüquq. Metodik vəsait. Bakı, 2005.
2. Beynəlxalq xüsusi hüquq. Dərslik. Tərcümə. Bakı, 2007.
3. Beynəlxalq turizm hüququ. Monoqrafiya. Bakı, 2007.
4. Əcnəbilərin və vətəndaşlığı olmayan şəxslərin statusunun beynəlxalq-hüquqi tənzimlənməsi. Monoqrafiya. Bakı, 2007.
5. Müasir beynəlxalq hüquqda insan hüquqları, əhali və miqrasiya problemləri. Dərslik. Bakı, 2007.
6. İnsan hüquqlarının beynəlxalq-hüquqi müdafiəsi. Dərslik. Bakı, 2009
7. İnsan hüquqları. Dərslik. Bakı, 2013.

İstinadlar
----------

1. 1 2 3 4 5 6 7 8 9  "Əliyev Əmir İbrahim oğlu". Bakı Dövlət Universiteti (az.). irl.bsu.edu.az. 2020-01-30 tarixində arxivləşdirilib. İstifadə tarixi: 2014-09-24.
2. ↑  *A.Aslan.* "BDU-da elmi konfrans keçirilib". MODERN.AZ (az.). modern.az. 06.05.2013, 19:07. 2016-03-04 tarixində arxivləşdirilib. İstifadə tarixi: 2014-09-24.
3. ↑  *Afət.* "Əmir Əliyevin «İnsan hüquqları» kitabı işıq üzü görüb". SİA (az.). sia.az. 22.11.2013 13:53. İstifadə tarixi: 2014-09-24.[*ölü keçid*]
**Müxtəlifyarpaq fındıq** (*lat.* Corylus heterophylla) — bitkilər aləminin fıstıqçiçəklilər dəstəsinin tozağacıkimilər fəsiləsinin fındıq cinsinə aid bitki növü.

Təbii yayılması
---------------

Yaponiya, Koreya, Mərkəzi və Şimal-Şərqi Çində, Keçmiş SSRİ-nin ərazisində, Şərqi Sibirdə, Uzaq Şərqdə yayılmışdır.

Botaniki təsviri
----------------

Hündürlüyü 3 m-ə çatan ağac və koldur.Cavan budaqları tükcüklüdür. Yarpaqların uzunluğu 6-8 sm, eni 5-7 sm, yumurtavari, bünövrəsi ürəkşəkilli, üçqanadlı, kənarları qeyri-bərabər dişli, üstü çılpaq, alt tərəfi damarcıqlardan tükcüklüdür. Saplaqların uzunluğu 3 sm-ə qədər tükcüklüdür. Meyvələri budaqların uclarında 23 ədəd, uzunluğu 3 sm-ə qədər olan saplaqlarda yerləşir. Meyvənin qını qozanı tamamilə örtən ikiyarpaqlı və tükcüklüdür. Qının yarpaqları uzunluğunun 1/3-1/6 hissəsinə, təxminən bərabər üçkünc hissələrə bölünmüşdür. Yarpaqlarının bünövrəsində saplaqlı vəziciklər yerləşir. Qozun diametri 12-15 mm, oval, üstü hamar, yeməlidir. Apreldə çiçəkləyir, avqustda meyvə verir. Anemofil, zoo və ornitoxordur. Qidalıdır, meyvəsi qozdur.

Ekologiyası
-----------

Palıd, tozağacı, şam və qarışıq meşələrin kənarında və kolluqlarda, yamaclarda bitir. Kölgəyədavamlıdır, günəşli yerlərdə sürətlə böyüyür. Üst kök sisteminə görə güclü torpaq qatı tələb etmir.

Azərbaycanda yayılması
----------------------

Zaqatala, Qax, Qəbələ, Oğuz və başqa rayonlarda, cənub bölgəsində mədəni halda rast gəlinir. Dağ yamaclarında sıx kolluqlarda, çox vaxt quru palıd meşələrində bitir.

İstifadəsi
----------

Qida sənayesində geniş istifadə edilir, tərkibində müxtəlif yağlar vardır.Tək əkinlərdə müxtəlif forma verməklə istifadəsi məqsədyönlüdür.

İstinadlar
----------

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q976000
* Wikispecies: Corylus heterophylla
* EoL: 1147590
* EPPO: CYLHE
* FoC: 200006214
* GBIF: 2876072
* GRIN: 11650
* iNaturalist: 448040
* IPNI: 295460-1
* IRMNG: 10608689
* ITIS: 506531
* IUCN: 194468
* NCBI: 80754
* Plant List: kew-47893
* PLANTS: COHE12
* POWO: urn:lsid:ipni.org:names:295460-1
* Tropicos: 3600390
* WCSP: 47893
* WFO: wfo-0000925321

 |
**Radhe:Sənin ən çox axtardığın insan** filmi Pradhu Devanın 2020-ci ildə çəkilişləri bitəcək Hindistan döyüş filmidir. Ssenari müəllifi Süheyl Xan,qardaşı Salman Xan və Atul Aqnihotridir.O,filmdə baş rolu ifa edib.Filmin çəkiləcəyi 18 oktyabr 2019-cu ildə elan olunub. Filmin çəkilişlərinin 22 may 2020-ci ildə bitəcəyi gözlənilir.Film "Qaçmaq" adlı Cənubi Koreya filmindən götürülüb.

Məzmun
------

Radhe filminin çəkilişləri
Real həyatdan götürülən film Hindistanın kiçik bir şəhərində qırğınlar törədən bir dəstəni ifşa etmək üçün çalışan detektiv Radhedən danışır.O, təkcə detektivlik etmir,onlarla döyüşür.Axırda polislərlə birlikdə basqın edir və dəstəni yaxalayır.Radhe bütün Hindistanda Şerlok Holms qədər tanınan detektiv olur.

Film haqqında
-------------

Dişa Patani
Filmin çəkiləcəyi 18 oktyabr 2019-cu ildə Salman Xanın şousunda elan olunub. Filmin çəkilişlərinin 22 may 2020-ci ildə Merac qəndilində bitəcəyi və həmin gün də təqdimatının olacağı gözlənilir.Film "Qaçmaq" adlı Cənubi Koreya filmindən götürülüb.

Film heyəti
-----------

Rejissor:Prabhu Deva

Ssenari müəllifi:Süheyl Xan, Atul Aqnihotri, Salman Xan

Kinometoqrafçı:Ayananka Çandra Bose

Şirkət:Reel Life Production Private Limited
Sohail Khan Productions
Salman Khan Films

İlk baxış tarixi:22 may 2020

Dil:Hind dili

Ölkə:Hindistan

#### Rollarda:

Salman Xan - Radhe

Dişa Patani - Harlin Kaur

Randep Xuda

Bxarat

Ceki Şrof

Qotam Qulati

Zarina Vahab

Narra Snivas

Qorind Namdev

Arjun Kanungo

#### Epizodik rolda:

Caklin Fernandez-Mahnılardan birində rəqqas

İstinadlar
----------

1.

2.

3.

4.

5.

6.

7.

8..

9.

10.

1. ↑  "Radhe: Disha Patani will joins Sulam Khan on Screen". Youth Press Pakistan. 2021-05-03 tarixində arxivləşdirilib. İstifadə tarixi: 2022-01-29.
**Gözəllik mücəssəməsi... Leyla Bədirbəyli** — rejissor Elvin Vəlimətovun 2014-cü ildə Azərbaycan Televiziyasında çəkdiyi sənədli film.

Məzmun
------

Filmdə teatr və kino aktrisası, Azərbaycanın xalq artisti Leyla Bədirbəylinin xatirəsinə həsr olunur.

Film haqqında
-------------

Filmdə "Dəcəl dəstə", "Səbuhi", "Arşın mal alan", "Fətəli xan", "Görüş", "Kölgələr sürünür", "Onun böyük ürəyi", "Koroğlu", "Dəli Kür", "İntizar", "Dərviş Parisi partladır" filmlərinin kadrlarından istifadə edilmişdir.

Filmin heyəti
-------------

### Film üzərində işləyənlər

**Müəllif:** Sevda Ağazadə
**Rejissor:** Elvin Vəlimətov
**Operator:** Zaur Haşımov
**Montaj:** Rəşad Rəhimov, Araz Əjdərov
**Videomateriallar:** Fuad Əhmədov
**Rejissor assistenti:** Vüsal Əzimov
**Musiqi tərtibatı:** Əliabbas Qasımov
**Mətni oxuyan:** Sevda Ağazadə (titrlərdə yoxdur)
**İnzibatçı:** Etibar Almazov
**Redaktor:** Səyavuş Məmmədov
### Rollarda

Sevinc Səfərova
Səbinə Babayeva
İradə Səfərova

Xarici keçidlər
---------------

* Filmi izlə
Çerkes simitidir. Bu simit ümumiyyətlə naharlarda və bəzi yeməklərin yanında yeyilir. Bayramlarda, xüsusi günlərdə, həftəsonu səhərlər və ya qonaq gələcəyi zaman bişirilir.

Vəsaitlər
---------

5 çay stəkanı ilıq süd  

1 çay stəkanı maye yağ  

1 yumurta (ağı içinə, sarısı xaricinə)  

2 çay qaşığı şəkər  

2 çay qaşığı duz  

Yarım paket yaş maya  

un

Hazırlanması
------------

Əvvəlcə ələnilmiş unun ortasına yumurta ağı, süd, duz, maye yağ, şəkər və yaş maya əlavə olunur. Qulaq məməsi yumşaqlığında bir xəmir yaxşıca özləşənə qədər yoğrulur və üzəri təmiz bir bezlə örtülərək 1 saata qədər mayalanmağa buraxılır. Mayalanan xəmir 18 bərabər parçaya bölünərək hər bir parça əvvəl uzun lentlər halında qıvrılıb ikiyə bükülür, təkrar qıvrılıb simit şəklində iki ucu bir-birinə birləşdirilərək nimçəyə düzülür.

1 saata qədər nimçədə qabardıldıqdan sonra üzərinə yumurta sarısı sürtülərək normal soba nizamında 200 dərəcədə 25-30 dəqiqəyə qədər üzəri qızarana qədər bişirilərək sobadan çıxardılır. Yüngülcə soyumasını gözlədikdən sonra yeyə bilərsiniz.

Xarici keçidlər
---------------

* Halvane
Məzmunu
-------

Abdulla *(Mikayıl Mirzə)* sakit bir müsəlman-kənd adamıdır. Lakin günlərin bir günü onu şərə salırlar və 10 il həbs cəzası alır. Tamaşa boyu Abdullanın həbsxanadakı əzabları əks etdirilir. O günahsız olduğundan həbsxana əzab verir, gündən-günə qisas alma arzusu onda daha da baş qaldırır. Bir gün həbsdən azad olunmağına az bir zaman qalmış o, dözməyərək həbsdən qaçır və tez kəndinə gəlir. Kənddə isə artıq onun yolunu heç kim gözləmirdi.

Televiziya tamaşası haqqında
----------------------------

Film Mixail Cavaxişvilinin eyniadlı povesti əsasında ekranlaşdırılmışdır.

Səhvlər
-------

Hakim Abdullanı dindirəndə onun əlləri arxadan bağlıdır. Lakin növbəti kadrların birində "mən günahsızam" deyərək əllərini önə doğru uzadır. Bir kadr sonra isə onun əlləri yenə də bağlıdır.

Televiziya tamaşasının heyəti
-----------------------------

### Televiziya tamaşası üzərində işləyənlər

**Əsərin müəllifi:** Mixail Cavaxişvili
**Ssenari müəllifi:** Dilsuz Mustafayev
**Quruluşçu rejissor:** Ramiz Mirzəyev
**Quruluşçu operator:** Eldar Məmmədov
**Quruluşçu rəssam:** Rəfael Əlizadə (Rafael Əlizadə kimi)
**Bəstəkar:** Cavanşir Quliyev
**Səs rejissoru:** Mikayıl Vəkilov
**Operatorlar:** Yusif Dadaşov, Əlövsət Aslanov, Elman Aslanov
**Rejissor assistenti:** Adil Bünyadov
**Rəssam:** Azər Cəbrayılov
**Qrim rəssamı:** Aslan Qafarov
### Rollarda

Mikayıl Mirzə (Mikayıl Mirzəyev kimi) — Abdulla
Hamlet Qurbanov — hakim
Sofa Bəsirzadə (Sofiya Bəsirzadə kimi) — Zöhrə
Səidə Quliyeva — Fatma
Ramiz Məlikov — Şakro
Şahin Cəbrayılov — I dustaq
İlham Əsgərov — II dustaq
Elxan Quliyev — keşikçi
Rüstəm Əliyev — Əliqurban
Məzahir Cəlilov — Hüseyn
Fərhad İsrafilov — Mustafa
Mustafa Süleymanov — kəndli

Xarici keçidlər
---------------

* Filmi izlə
**Bəkməz**, **bəhməz** və ya **doşab** — çeşidli meyvələrdən hazırlanmış şəkərli, qatı maye.

Etimologiya
-----------

* **Bəkməz** sözü Azərbaycan dilində türkəsilli sözlərdəndir. Divanü Lüğəti it-Türk əsərində *bekmes* - qatılaşdırılmış üzüm şirəsi mənasında verilmişdir.
* **Doşab** - Azərbaycan dilinə fars dilindən keçmişdir. *Duş* - sağmaq, sıxmaq; *ab* - su deməkdir. "Sıxılmış su" mənasına gəlir.

Ümumi məlumat
-------------

Bəkməz müxtəlif çeşidli meyvələrdən hazırlanır. Tut bəkməzi bu bəkməzlər arasında ən çox istehsal edilən növüdür. Üzüm, xurma və digər meyvələrdən də bəkməz hazırlanır.

Hazırlanma qaydası
------------------

Bəkməz, bəkməz
Bəkməz hazırlamaq üçün tam yetişmiş və nisbətən şirin tut və ya üzüm sortlarından istifadə edilir. Üzüm bəkməzində üzüm şirəsi hazırlanan üsulla alınmış şirəyə bir qədər bəkməz torpağı (şirəxək) qarışdırıb (şirədə olan üzvi turşuları neytrallaşdırmaq üçün) çökmək məqsədilə 2-3 saat saxlayırlar. Alınmış şirəni çökdürüb filtrdən süzür və qaynadıb qatılaşdırırlar. Bu zaman üzərində əmələ gələn kif yığılmalıdır. Şirəni qatılaşdırarkən arabir qarışdırmaq və həcmi 5-6 dəfə azaldıqda hazır olub-olmamasını yoxlamaq lazımdır. Bəkməz hazır olduqda nəlbəkiyə tökülmüş soyuq damcılar yayılmır, yaxud çox gec yayılır. Hazır bəkməzi şüşə qablara töküb ağzını germetik bağlamaq lazımdır.

Bəkməz təbabətdə
----------------

Bəkməz təkcə iştaha artırmaq üçün deyil, həm də çoxlu sayda müalicəvi əhəmiyyətlərə malikdirlər. Sadəcə olaraq, hansı məhsuldan hazırlanmış bəkməzin keyfiyyətləri haqda məlumat almaqla onlardan dərman kimi necə istifadə etməyi də öyrənmək olar.

Üzüm bəkməzi bədəni yumşaldır, istilik və quruluq verir, sinə və qaraciyər üçün münasib sayılır.

Xurma bəkməzi bədənə rütubət və istilik verir, qan yaradır, insanı kökəldir. Təzə süd və badam ilə qatışdırıb yedikdə daha faydalıdır, ürək döyüntüsünü və zəifliyi aradan qaldırır. Zəfəran qatılmış xurma bəkməzi əfval-ruhiyyəni yaxşılaşdırır, əncir və güldəfnə ilə xronik öskürək və sinə ağrısı üçün faydalıdır, arpa suyu ilə qarışdırıb içdikdə böyrək daşının parçalanmasına kömək edir, sidikqovucu təsir göstərir. Onun qaynanmışından gülxətmi ilə düzəldilən təpitmə şişləri yatırır və çibanı deşir. Çox işlətmək qana ziyandır.

Qalereya
--------

* Bulama, üzüm doşabı və Üskü çörəyi (Təbriz)Bulama, üzüm doşabı və Üskü çörəyi (Təbriz)
* Bulama, Təbrizdə üzüm doşabı və Üskü çörəyindən hazırlanan desertBulama, Təbrizdə üzüm doşabı və Üskü çörəyindən hazırlanan desert
* Üzüm doşabı (Təbriz)Üzüm doşabı (Təbriz)

İstinadlar
----------

1. ↑  Oğ: [ Kaşgarî, Divan-u Lugati't-Türk, 1073] *bekmes [[pekmez - Oğuzca]]*
2. ↑  "Arxivlənmiş surət". 2023-07-07 tarixində arxivləşdirilib. İstifadə tarixi: 2019-06-26.
Məzmun
------

Film belə başlayır: Göydən bir ulduz düşdü. Acgöz sərçə qapdı onu. Özü parlaq olsun deyə... Lakin sərçə onu itirir. Sonra ulduzu balıq, qurbağa, ayı tapır, amma o heç kəsdə qalmır. Onlar hamısı parlaq ulduz olmaq istəyir. Lakin onlar ulduza sahib ola bilmirlər. İşıqsaçan ulduz heyvanların əlindən qurtulub hamıya işıq saçmaq üçün yenidən səmaya qalxır... Ulduz göylərə uçdu. Hamıya-hamıya şölə saçsın deyə...

Film haqqında
-------------

Film mətnsizdir

Filmin heyəti
-------------

### Film üzərində işləyənlər

**Ssenari müəllifi:** Kamal Aslanov, Məsud Pənahi
**Quruluşçu rejissor:** Məsud Pənahi
**Quruluşçu rəssam:** Məsud Pənahi
**Operator:** Antonina Korotnitskaya
**Bəstəkar:** Xəyyam Mirzəzadə
**Səs operatoru:** Şamil Kərimov
**Rejissor assistenti:** Hafiz Əkbərov
**Rəssam assistenti:** E.Əliyev
**Cizgi rəssamı:** Aleksandr Mazayev, Sergey Dyojkin, Vaqif Məmmədov, Vahid Talıbov, Rauf Dadaşov
**????:** Tamilla Əsgərova
**????:** E.Lukyançenko
**????:** Ziya Xəqani
**????:** Arifə Hatəmi
**Montaj edən:** Gülşən Səlimova
**Redaktor:** Ədhəm Qulubəyov
**Filmin direktoru:** H.Cəfərov

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 258-263.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 815.

Xarici keçidlər
---------------

* Filmi izlə
**Azərbaycan duz ayini** — Azərbaycanın bir çox yerində yayılmış adət. Uşağın doğumundan on gün sonra duzlu su ilə yuyulmasıdır.

İcrası
------

Doğumunun onuncu günündə uşaq yuyulur. Bu vaxt suya duz da tökərlər. Bunu, uşağın qorxmaması, tərləməməsi, güclü-qüvvətli olması üçün edərlər. Başqa bir inanca görə isə uşağı zəhərli həşəratlar dişləməsin, bədənində yara olmasın, xəstələnməsin deyə belə edərlər. Azərbaycanda duz ayinin yayılmasının simvolik mənası budur: uşaq gələcəkdə düz danışan, sözü bütöv, mərt, ölçülü hərəkət etməyi bilən biri olsun. Böyük ehtimalla bu təsəvvürün nəticəsidir ki, bir adam namərd çıxdığı, yalançı olduğu, arsızlıq etdiyi, hərəkətlərinə diqqət etmədiyi zaman xalq arasında "ona şit-şit danışırsa", "şitlik eləmə", "şit olma", "filankəs duzsuzdur, duzu yoxdur", "duzsuz doğulmuş" ifadələri ilə azarlayarlar.

Ədəbiyyatda
-----------

"Koroğlu" dastanında Qacar Əli namərdlik edib Koroğlunu aradan vuranda Koroğlu belə deyir: "Qacar Alı, günah səndə deyil, səni tutan əbədədir. O mürtəd qızı səni tutduğunda duz sərpməyib. Duzsuz insansa her zaman sənin gibi namərd olur."

İstinadlar
----------

* Najafov, A. (2019). Azerbaycan halk inanışları. (Yayınlanmamış Yüksek Lisans Tezi). Necmettin Erbakan Üniversitesi, Sosyal Bilimler Enstitüsü Felsefe ve Din Bilimleri Anabilim Dalı, Konya.

| ⛭Azərbaycan təqvim inancları və mərasimləri |
| --- |
| Yaz | 
* Novruz
* Qarayaz
* Gül bayramı
* Qodu
* Sucəddim
* Qarıborcu

 |
| Yay | 
* Susəpən
* Abrizəgan
* Qoradöyən
* Quyruqdoğdu
* Elqovan
* Sonay

 |
| Payız | 
* Paqtıqan
* Qoçqarışan
* Şanıdər
* Məhsul toplama mövsümü
* Mehrigan
* Nar bayramı
* Kövsəc
* Qırovdüşən ay
* Naxırqovan

 |
| Qış | 
* Böyük Çillə
* Çillə gecəsi
* Kiçik Çillə
* Səddə
* Xızır Nəbi
* Boz ay
* Çərşənbələr
	+ Su çərşənbəsi
	+ Od çərşənbəsi
	+ Yel çərşənbəsi
	+ Torpaq çərşənbəsi
* Aləmin yatdığı vaxt

 |
| Mərasimlər | 
* Adqoyma
* Duz ayini
* Evlilik
* Kos-kosa
* Kürmükoba
* Qurd ağzı bağlama
* Saya
* Təkə
* Ölümdən sonra evlilik
* Vəsfi-hal
* Yağış yağdırma
* Yuğ
* Ziyarətlər

 |
| Həftə günləri | Adına günü |
**Belqrad Avtovağzalı** (*serb.* Београдска аутобуска станица) — Serbiyada ən böyük sərnişin avtovağzal kompleksi. O cümlədən bir avtobus parkı və iki avtobus terminalına sahibdir. Belqrad dairəsinin Savski-Venac icmasında yerləşir.

Stansiyanın təməlinin rəsmi tarixi 3 mart 1966-cı ildir. Bununla belə avtovağzal təkcə Yuqoslaviyaya deyil, həm də Cənub-Şərqi Avropanın digər ölkələrinə nəql olunan böyük Lasta avtobus şirkətinin ehtiyacları üçün qurulmuşdur. Stansiya binasının özü ilə yanaşı sərnişinləri doldurmaq və boşaltmaq üçün 40 platforma, platformaya giriş yolları, 40 bilet kassası, çağrı mərkəzi, ictimai iaşə mərkəzi, avtobuslar üçün 100 dayanacaq yeri, iki avtomobil yuyucusu sexi və yanacaqdoldurma məntəqəsi qurulur.
Belqrad avtovağzalı nəqliyyat xidmətləri göstərir. Şəhərlərarası və beynəlxalq xətlər boyunca sərnişin daşıyır: Serbiyanın bütün əsas şəhərlərinə marşrutları mövcuddur. Maşrutlar bütün keçmiş Yuqoslaviya respublikalarının, Almaniya, Avstriya, Fransa, Hollandiya, Belçika, İsveçrə və digər 17 Avropa ölkələrini əhatə edir. Digər maşrutlar: Bolqarıstan, Yunanıstan, İtaliya, Macarıstan, Çexiya, Danimarka, İsveç və digərləri. Həmçinin müştərilərin xüsusi sifarişlərini də yerinə yetirir. Məsələn: ekskursiyalarla turistik səyahətlər, turlarının təşkili, idman komandalarınə idmançıların çatdırılması, kommersiya şirkətlərinin işçilərinin işgüzar görüşlərə və seminarlara daşınması.
Avtovağzalın xidmətlərindən istifadə etmək üçün müştərilər burada yerləşən bilet kassalarında bilet və kağız kuponları almalıdırlar. Alınan biletlər avtobusa minərkən nəzarətçiyə təqdim olunur. Tez-tez oğurluq və fırıldaqçılıq hallarına görə stansiyanın ərazisi tamamilə hasarlanıb. İçəridə yalnız bileti olan müştərilərə girişə icazə verilir. Yaxınlarını yola salanlar hasarın kənarında qalmalıdır. Bununla əlaqədar hər bir sərnişin kuponla birlikdə biletə əlavə olaraq, giriş nöqtəsində sikkə qəbul edəninə endirilməli olan əlavə bir metal sikkə bənzəri alır.

Hər gün təxminən 700 avtobusla 10 mindən çox sərnişin daşıyır.

İstinadlar
----------

1. ↑  BEOGRADSKA AUTOBUSKA STANICA A.D. Arxivləşdirilib 2016-09-26 at the Wayback Machine PoslovniPartneri.com

Mənbə
-----

* Belqrad Avtovağzalının rəsmi saytı (serb.)
Məzmun
------

Film aktyor həyatından bəhs edir. Maraqlısı odur ki, filmdə baş verən hadisələr bir teatrın həyatdakı səhnəsini canlandırır. Yəni filmin qəhrəmanı olan Rasim teatr rejissorudur. Ancaq teatr bağlandığından rejissor və aktyor heyəti işsiz qalıb. Bunlar imkansızlıq üzündən fırıldaqçılıqla məşğul olmağa başlayırlar. Əllərindən də yalnız rol oynamaq gəldiyindən çörəkpulu qazanmaq üçün həmin bu fırıldaq aktyorlar obrazlarını elə həyatdaca yaratmağa məcbur olurlar. Yəni, həyatda olan hadisələri görüb həyatın səhnəsində hər biri öz rolunu oynayır. Film nikbin sonluqla bitir.

Film haqqında
-------------

Filmin çəkilişləri 3 aya yaxın davam edib.

Filmin heyəti
-------------

### Film üzərində işləyənlər

**Ssenari müəllifi:** Elmar Kərimov
**Quruluşçu rejissor:** Emin Mirabdullayev
**Quruluşçu operator:** Kənan Məmmədov
**Bəstəkarlar:** Rəşad Haşımov, Ənvər Sadıqov
**Səs rejissoru:** Teymur Kərimov
**İkinci rejissor:** Kamran Məmmədov
**Prodüser:** Müşfiq Hətəmov
### Rollarda

Ramiz Əzizbəyli — Rasim
Nuriyyə Əhmədova
Vüsal Murtuzəliyev — Azad
Azər Axşam — Hamlet
Arif Quliyev
Arif Qasımov
Rafael İsgəndərov
Murad Dadaşov — türk vətəndaşı
Ramiz Sərkərov
Tamara Babayeva-Nigar
Rəfael Dadaşov — Tariyel
Samir Ələsgərov
Fərid Rzayev
Camal Həşimov
Bəhram Bağırzadə
Cavid İmamverdiyev
Kənan Məmmədov
Emin Mirabdullayev

Həmçinin bax
------------

* 2008-ci ilin Azərbaycan filmləri

İstinadlar
----------

1. ↑  "Tanınmış aktyor-rejissor vəfat edib - FOTOLAR". 2021-07-21 tarixində arxivləşdirilib. İstifadə tarixi: 2021-07-21.

Xarici keçid
------------

* Tahirə. Eminin "Halal pullar"ı: Rejissor Murad Dadaşovun istedadına təəccüblənib. Şərq.- 2007.- 23 yanvar.- S. 14.
* Halal pullar (2008)
Susevər böcəklər-(lat. ) Buğumayaqlılar tipinin Həşəratlar sinfinə aid olan növ

Həyat tərzi
-----------

Bu böcəklərin adları susevər olsa da özləri yaxşı üzə bilmirlər. Hətta çoxları heç üzmür. Işığa çox həvəslə uçurlar. Onlar bataqlıq və durğun suların yaxınlığında yanan işıqlara daha çox gəlirlər. Çünki onlar durğun sularda və bataqlıq yerlərdə yaşayır və artıb çoxalırlar. Sakit yay gcələrində işıq vasitəsilə cücüləri toplayan zaman adamın qulağına hər tərəfdən tappıltı səsləri gəlir. Elə bilirsən ki, göydən daş tökülür. Başını qaldırıb baxanda ətrafında yerə və divara zərbə ilə dəydikdən sonra hələ özünə gəlməyən yaşılımtıl qara rəngli, güzgü kimi parıldaq və çox iri böcəklərin arxası üstə düşüb çapaladığını görürsən. onlar çevrilmək üçün ayaqlarını göydə oynadaraq özünə dayaq nöqtəsi axtarır, saatlarla çapalayır, fırfıra kimi fırlanır və buna nail ola bilmirlər. Çünki böcəyin beli bir qədər donqar və şüşə kimi hamar olduğundan o, çapaladıqca öz oxu ətrafənda fırlanır və ayaqları üstə çevrilə bilmir. Hərdən onların zərbəsinə sən özün də hədəf olursan. Əgər onlar bədənin açıq yerlərinə dəyirsə, onda zərbə əməllibaşlı öz işini görür. Deyə bilərsiniz ki, böcəklər yerə və divara zərbə ilə dəydikdə nə üçün ölmürlər? Bunun sirri ondadır ki, onların bədənləri zirehlidir. Təbiət böcəklərin əksəriyyətinə və həmçinin susevərlərə xitindən "paltar" geydirmişdir. Siz heç göl və kanal sularında tikiş maşınının məkiyinə bənzər xırda baramaların üzdüyünü görmüsünüzmü? əgər görmüsünüzsə çox yaxşı. Gördüyünüz bu baramalar böyük susevər böcəyin baramalarıdır. Böcək baramanı suyun dibində başı aşağı dayanaraq toxuyur və onun içərisinə yumurtalarını düzür. Baramaların bəziləri ya suyun üzərində üzür, ya bitkiyə bağlanır, ya da dişi böcək onu bədənin alt tərəfinə bağlayıb, özü ilə gəzdiri. Siz suda üzən baramaları nə qədər çalışsanız ki, çevirəsiniz, yaxud suya batırasınız, bacara bilməzsiniz. Çünki baramalara tarazlıq verən yumurtalar onu çevrilməyə, barama sapının isə islanmayan ipəkdən olması onu batmağa qoymur. 2 həftədən sonra baramalardan sürfələr çıxır. Onlar ilk əvvəl yumurtaların qabığı, sonradan isə ağcaqanadların sürfələrilə qidalanırlar. Bir az böyüdükdən sonra kiçik qurdlar, xərçənglər, gündəcə və digər cücülərin sürfələrini yeyirlər. Sürfə ovunu çənələri ilə tutduqdan sonra bitkidən yapışıb bədəninin yarısını sudan çıxarır və bundan sonra şikarını parçalayıb yeyir. O, ovunu bədən buğumlarında yerləşən və uclarında hiss etmə tükcükləri olan çıxıntıları n köməyi ilə tutur. Tükcüklərə hər hansı canlı toxunduqda o, dərhal həmin tərəfə qanrılır və onun üzərinə tullanır.

Yayılması
---------

Dünyada 4000, Azərbaycanda 74 növü məlumdur.

İstinadlar
----------

Həmçinin bax
------------
"**Ağ pambığı becərəndə, yığanda…**" — qısametrajlı sənədli film.

Rejissorlar Aydın Dadaşov və Valeri Kərimov tərəfindən 1989-cu ildə çəkilmişdir. Film "Yaddaş" Sənədli Filmlər Studiyasında istehsal edilmişdir. Film "ağ qızıl"ın-Azərbaycan pambığının xalqımızın bəlasına çevrilməsindən bəhs edir.

Məzmun
------

Film "ağ qızıl"ın-Azərbaycan pambığının xalqımızın bəlasına çevrilməsindən bəhs edir.

Filmin üzərində işləyənlər
--------------------------

Ssenari müəllifi: Aydın Dadaşov  

Rejissor: Aydın Dadaşov, Valeri Kərimov  

Operator: Valeri Kərimov

İstinadlar
----------

1. ↑  Aydın Kazımzadə. Azərbaycan kinosu — 2 (filmlərin izahlı kataloqu (1898–2002)). Bakı: 2003, səh.274

Mənbə
-----

Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 352.

Həmçinin bax
------------

Azərbaycan filmlərinin siyahısı  

1989-cu ilin Azərbaycan filmləri  

1980-ci illər Azərbaycan filmlərinin siyahısı
'**"Ağ pələng"lə görüş** — qısametrajlı sənədli film.

Rejissorlar Yalçın Əfəndiyev və Çayn Ayn Ça tərəfindən 1988-ci ildə çəkilmişdir. Film "Azərbaycanfilm" kinostudiyasında istehsal edilmişdir. Kinolent qardaşlaşmış şəhərlər-Azərbaycan respublikasının paytaxtı Bakı və Vyetnam şəhəri Vunqtaunun dostluğu haqqındadır.

Məzmun
------

Kinolent qardaşlaşmış şəhərlər-Azərbaycan respublikasının paytaxtı Bakı və Vyetnam şəhəri Vunqtaunun dostluğu haqqındadır. Burada göstərilir ki, Xəzər neftçiləri ilə Vyetnam neftçilərinin əməkdaşlığı ildən ilə möhkəmlənir. Vyetnam neftçilərinin bir çoxu Məşədi Əzizbəyov adına Azərbaycan Neft və Kimya İnstitutunu bitirmiş və Xəzər neft mədənlərində təcrübə keçmişlər.

Filmin üzərində işləyənlər
--------------------------

Ssenari müəllifi: Cavanşir Məlikov  

Rejissor: Yalçın Əfəndiyev, Çayn Ayn Ça  

Operator: Valeri Kərimov

İstinadlar
----------

1. ↑  Aydın Kazımzadə. Azərbaycan kinosu — 2 (filmlərin izahlı kataloqu (1898–2002)). Bakı: 2003, səh.263

Mənbə
-----

Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 332.

Həmçinin bax
------------

Azərbaycan filmlərinin siyahısı  

1988-ci ilin Azərbaycan filmləri  

1980-ci illər Azərbaycan filmlərinin siyahısı
**Çiomadul** (*rum.* Ciomatu) — Cənubi Karpat dağlarında, Xariqa və Kovasna silsiləsində yerləşən mürəkkəb sönmüş vulkan. VuVulkan pleystosendə, kaynozoy qrupu vulkanları ilə birlikdə formalaşıb. İlk öncə vulkan lava çuxuru formasında olmuş. Püskürmə effuziv tipli olmuş. Pleystosen sonu püskürmə partlayış xarakterli olmuş. Tez-tez vulkan külü qeydə alınmış. Püskürmələr arası fasilə min il hesab olunur. Köhnə lava yığınları üzərində yenidən stratovulkan formalaşmış və iki krater meydana gəlmişdir— Moxoş və Müqəddəs Anna. Ehtimal olunur ki, soncu püskürmə Müqəddəs Annada olmuş. Püskürmə külü Moxoş kraterinə toplanmış və sonda ərazidə bataqlıq formalaşmışdı.lkanın ən yüksək nöqtəsinin hündürlüyü 1301 metrdir.

Ümumi məlumat
-------------

Çiomadul vulkanı böyük bir vulkan sisteminin bir hissəsi hesab olunur. Çiomadulla yanaşı ərazidə Bolond (1084 m) və Puturosu (1143 m) sönmüş vulkanları da var. Vulkanlar bir birindən təbaşir dövründə formalaşmış və tektonik hərəkətlər nəticəsində qalxmış qumdaşı tərkibli dağlarla ayrılır.

Vulkandan şimalda Çuk düzənliyi yerləşir. Qərbdə isə Tuşnad və Şuqeu vadisi var.

Çiomadul vulkanı iki kraterə malikdir. Kraterlər bir birindən çox yüksək olmayan yəhərlə ayrılır. Kraterlərin qərb yamacında Müqəddəs Anna gölü, şərqində isə Moxoş bataqlığı yerləşir.

Kraterlərin cənub ətəklərindən 113A avtomagistiral keçir.

Püskürməsi
----------

Vulkan Pleystosendə, kaynozoy qrupu vulkanları ilə birlikdə formalaşıb. İlk öncə vulkan lava çuxuru formasında olmuş. Püskürmə effuziv tipli olmuş. Pleystosen sonu püskürmə partlayış xarakterli olmuş. Tez-tez vulkan külü qeydə alınmış. Püskürmələr arası fasilə min il hesab olunur. Köhnə lava yığınları üzərində yenidən stratovulkan formalaşmış və iki krater meydana gəlmişdir— Moxoş və Müqəddəs Anna. Ehtimal olunur ki, sonuncu püskürmə Müqəddəs Annada olmuş. Püskürmə külü Moxoş kraterinə toplanmış və sonda ərazidə bataqlıq formalaşmışdı.

Vulkanın son püskürmə tarixi haqqında dəqiq məlumat yoxdur. Müxtəlif mənbələr fəqli məlumatlar verir: otuz iki min il bundan əvvəl (Juvigné et al. 1994) və ya on min il əvvəl (Morya et al. 1996). Ən çox dəstəklənən fikirə görə sonuncu püskürmə Holosendə olmuş (Magyari et al. 2006).

İstinadlar
----------

1. ↑  "Global Volcanism Program. Smithsonian Institution". 2022-07-08 tarixində arxivləşdirilib. İstifadə tarixi: 2018-05-19.
2. ↑  Eruptive history of a low-frequency and low-output rate Pleistocene volcano, Ciomadul, South Harghita Mts. Romania
3. ↑  "Radiocarbon Dating of the Last Volcanic Eruptions of Ciomadul Volcano, Southeast Carpathians, Eastern-Central Europe". 2019-08-14 tarixində arxivləşdirilib. İstifadə tarixi: 2018-05-21.
4. ↑  THE RELEVANCE OF VOLCANIC HAZARD IN ROMANIA: IS THERE ANY?
**Kata Betlen** (30 noyabr 1700 – 29 iyul 1759) — Transilvaniyalı yazıçı, Macarıstan və Rumıniyada ilk memuarçılardan biri olub.

Haqqında
--------

Kata Betlen ölkəsinin mədəni və intellektual həyatında fəal iştirak edib. Yazıçının ailəsi cəmiyyətdə yüksək mövqe tuturdu — Bethlen klanı hökmdarlar və kanslerlər kimi Transilvaniyanın başçısı olmuşdur.
Kata Betlen 17 yaşında katolik ilə evlənmək məcburiyyətində qaldı, bu evlilik ailəsinin siyasi qərarı idi. Bu evlilik ona çox pis təsir etdi.

Həyat yoldaşı uşaqlarını əlindən aldı, Kata onlarla görüşə bilmirdi. Uşaqlarından ayrı yaşamaq çox çətin idi. Yazıçı öz memuarlarında uşaqları haqqında xatirələrini yazırdı.

Həyat yoldaşının ölümündən sonra Kata bu dəfə sevgilisi ilə yenidən evləndi.

İkinci evlilikdən çox xoşbəxt idi, lakin ikinci həyat yoldaşı və uşaqları rəhmətə getdilər. Bundan sonra Betlen özünü "yetim" adlandırmağa başladı.

Həyat yoldaşının ölümündən sonra onun böyük əmlakı Betlenə verildi, əmlakı idarə edirdi və həmçinin kitabçapını dəstəkləyirdi. Kata Betlenin əmri ilə dövrünün ən zəngin kitabxanalarından biri yığıldı. Lakin 1847-ci ildə bu kitabxana yanğın nəticəsində məhv edilib.

Kata öz mülkündə sənayenin inkişafını təşviq etdi, məhsulu artırmaq üçün bağlar və istixanalar yaratdı, kağız və şüşə dəyirmanına sahib idi və onun komandasında bir çox sənətkarlar var idi. O, təbii fəlakətlərə qarşı mübarizə aparmaq üçün təbiət elmlərini öyrəndi və həmçinin icarəçilərinə mütərəqqi əkinçilik təcrübələrini tətbiq etməyə kömək etdi.

Bundan əlavə, Kata insanlara kömək etmək üçün tibb və farmakologiyanı öyrənib. Kata yaratdığı təhsil ocaqlarında imkansız ailədən olan qızlara, təqaüd verirdi.

Əsərləri
--------

O, həyatı boyu bir neçə əsər nəşr edib: Védelmező, erős paizs 1759; 1733-cü ildə Bujdosásnak emlékezetköve, eləcə də məktublar daxil olmaqla əsərlərin toplusu.

Onun xatirələrində təkcə onun öz həyat problemləri deyil, həm də dövrünün siyasi mübarizəsi, vəzifəsi, bu münaqişədə aristokratiyanın vəzifəsi haqqında fikirlər yer alırdı.

Yazıçının xatirələri barokko ədəbiyyatının gözəl nümunəsi hesab olunur. Onun əsərləri "meditativ" lirika və dövrü üçün məşhur olan janrların maraqlı birləşməsidir.

Kate Betlenin məktubları Madam de Sevinye-nin əsərləri ilə müqayisə edilir.

İstinadlar
----------

1. 1 2  Bethlen Kata, bethleni, Árva, gróf // .
2. 1 2  Kata Bethlen // FemBio database (alm.).
3. 1 2  *Bibliothèque nationale de France* Kata Bethlen // BnF identifikatoru (fr.): açıq məlumat platforması. 2011.
4. ↑  *Wilson, Katharina M.* An Encyclopedia of continental women writers. New York: Garland Pub. ISBN 9780824085476..
Haqqında
--------

Serialın baş rollarını Faith Ford və Kelly Ripa paylaşıb. Hope Shanovski (Ford) əri (Ted McGinley canlandırıb) və üç uşağı ilə birlikdə yaşayan evdar xanımdır. Faith Fairfield (Ripa) Hope-un bacısıdır və oynadığı serialda öldürülmüş bir ulduzdur, o, məhz bu səbəbdən Hope-un evinə köçür. Serialın yaradıcısı olan, "The Bold and the Beautiful"un keçmiş üzvü Joanna Johnson seriala öz həyatından hissələr qatıb. Həmçinin seriala Toni Körtis, Dean Cain, Robert Uagner, Regis Philbin (Ripanın "Live with Regis and Kelly" verilişindən aparıcı həmkarı), Kathie Lee Gifford (Regisin keçmiş aparıcı həmkarı), Jenny McCarthy, Jaclyn Smith, Louise McCafferty və Mark Consuelos (Ripanın həyat yoldaşı) kimi qonaq aktyor və aktrisalar qatılıb.

Həmçinin serial digər ölkələrdə də yayımlanıb və hətta Türkiyədə "Belalı Baldız" adı altında türk aktyor və aktrisa heyəti ilə türk versiyası çəkilib.

Obrazlar
--------

Hope Fairfield-Shanovski (Faith Ford). Hope ailənin dirəyidir. O, adətən çox diqqətcildir və həmişə bacısının fikirləşdiyinin əksinə fikirləşir. O, Charlie ilə evlidir və üç uşağı var-Sydney, Hayley və Justin. O, əsl bir ev xanımıdır.

Faith Fairfield (Kelly Ripa). Faith Hope-un məşhur bacısıdır. O, "The Sacred and the Sinful" adlı serialda Ashley Storm rolunda oynayıb və Angela adlı pisniyyətli bir əkizi var. Faith çox tənbəldir və Hope-u həmişə gözlədir. O, yeni bir serialda rol almaq istəyir, amma bacarmır. Charlie Shanovski (Ted McGinley). Charlie Hope-un əridir. Onun Faithdən xoşu gəlmir və həmişə onu evdən atmağa çalışır. O, bezbol həvəskarıdır.

Sydney Shanovski (Nicole Paggi, 2003-2004, Megan Fox, 2004-2006). Sydney Hope və Charlienin ən böyük qızıdır. O, xalası Faith ilə vaxt keçirməyi çox sevir. Hayley Shanovski (Macey Cruthird). Hayley Hope və Charlienin balaca qızıdır. O, evin ağıllı qızı kimi təsvir edilir. Justin Shanovski ( Paulie Litt). Justin Hope və Charlienin tək oğludur. O, ağıllı uşaqdır və özünü böyük kimi göstərməyi çox sevir (bir-neçə seriyasında özünü Frank Sinatraya bənzətirdi). Justin atası ilə yaxşı keçinir və xalasını çox sevir.

1. ↑  fernsehserien.de (alm.).
Bu adın digər istifadə formaları üçün bax: Yumurta (dəqiqləşdirmə).
Müxtəlif növ quşların və digər heyvanların yumurtaları
**Yumurta** və ya **yumurta hüceyrə** — döllənmə və ya partenogenez nəticəsində yeni bir orqanizm kimi inkişaf edən dişi reproduktiv hüceyrə. Yumurtaların ölçüsü çox fərqli ola bilər: siçan yumurtasının diametri təxminən 0,06 mm olduğu halda, Afrika dəvəquşusu yumurtasının diametri 15,5 sm-ə çata bilər. Yumurtalar ümumiyyətlə sferik və ya oval şəklindədir, lakin onlar da uzanır, məsələn həşəratlarda, miksin və ya mul balığı. Oologiya — heyvanların, əsasən də quşların yumurtalarının öyrənilməsinə həsr olunmuş zoologiya şöbəsidir.

İstinadlar
----------

1. ↑  Яйцо Arxivləşdirilib 2021-06-06 at the Wayback Machine // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
2. ↑  Яйцо Arxivləşdirilib 2021-06-06 at the Wayback Machine // Биологический энциклопедический словарь / Гл. редактор М. С. Гиляров. — М.: Советская энциклопедия, 1986.